《和南宗上人高韵就呈可庭山主诗》
元代·成廷圭

老去喜逢方外友，一庵潇洒阖闾城。野猿挂树窥行道，山鸟当窗候出鸣。

空界可能容我醉，新诗一复见君情。维摩示疾今朝起，拭目街头看太平。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。